Kassava


 * [[image:maniok.jpg width="183" height="189"]]KASSAVA**

Kassava er ukjent for de fleste her hjemme, men kassava er verdens mest konsumerte grønnsak, og i Afrika er den blant de viktigste næringskildene. Kassava har form som en stor gulrot og de avlange, brune og glatte knollene kan veie opptil 10 kg. Bruksområdene er som potetens. OBS: Det er veldig viktig å være klar over at kassava er nødt til å varmebehandles. I rå form inneholder den blåsyre. Man skiller mellom to dyrkede varianter av kassava, som i Sør-Amerika kalles //yuca//, nemlig en søt variant (//yuca dulce//) og en bitter og mer giftig variant (//yuca brava//). Varianten med bitre rotknoller blir hovedsakelig dyrket i Mellom- og Sør-Amerika og på de Vestindiske øyer. Hos denne varianten er roten giftig når den er rå. Den må rives opp og presses for å fjerne de cyanogene glykosidene som finnes i plantesaften, og som danner blåsyre. Det faste stoffet som blir igjen, kjent som //kassava//, blir kokt og tørket. Det kan så blande det med vann eller melk og spises. Saften som er presset ut gir en stivelse som felles ut på bunnen av karet som væsken oppbevares i. Denne stivelsen viderebehandles til det som kalles //tapiok// og som brukes i supper og puddinger, eller som fortykningsmiddel i matvareindustrien. Kassavamel er lett fordøyelig, men har et lavt proteininnhold og er en skånsom mat for rekonvalesenter. Hos den søte varianten av kassava, som hovedsakelig dyrkes i Asia og Afrika, er roten søt og spiselig uten behandling. Den kan spises rå, men blir vanligvis kokt, enten for seg selv eller i sauser. Den har en mild, behagelig smak. Roten blir også tørket og malt til et mel, skåret i skiver og stekt som chips, eller brukt til å lage en alkoholholdig drikk. Unge skudd og blad av maniok kan spises når de er kokt. De er en viktig grønnsak i Afrika, hvor de brukes sammen med lokale kornslag eller ris.

Rå, bitter kassava er giftig og har forårsaket mange dødsfall (blåsyreforgiftning). Rotknoller av den bitre varianten må derfor behandles før de kan brukes som mat. Den søte varianten kan spises rå uten særlig stor fare. I et tilfelle døde en mann i løpet av 6 minutter med krampeaktige smerter etter inntak av 36 dråper av saften fra bitter kassava!